hotchpotch/miracl-hf-unified huggingface dataset:
จ่ายเมื่อรับชม
จ่ายเมื่อรับชม ( (PPV)) เป็นรูปแบบหนึ่งของบริการโทรทัศน์แบบเรียกจ่ายที่ผู้รับบริการของผู้ให้บริการโทรทัศน์สามารถซื้อการรับชมผ่านการออกอากาศทางโทรทัศน์ส่วนบุคคล รายการจะแพร่ภาพรายการในเวลาเดียวกันให้ทุกคนที่สั่งซื้อสามารถรับชมได้ (ต่างจากระบบวีดิทัศน์ตามคำขอที่ผู้ชมสามารถดูรายการในเวลาไหนก็ได้) โดยอาจซื้อรายการผ่านคู่มือบนจอ ระบบโทรศัพท์อัตโนมัติ หรือตัวแทนบริการลูกค้า รายการอาจเป็นภาพยนตร์ยาว การแข่งขันกีฬา และรายการบันเทิงอื่น ๆ เมื่ออินเทอร์เน็ตเติบโตขึ้น คำว่า จ่ายเมื่อรับชมทางอินเทอร์เน็ต (Internet pay-per-view (iPPV)) จะใช้อธิบายถึงบริการจ่ายเมื่อรับชมโดยทางออนไลน์ บริการจ่ายเมื่อรับชมโดยมากแล้วจะใช้เผยแพร่การแข่งขันกีฬาประเภทสู้ อาทิ มวยสากล ศิลปะการต่อสู้แบบผสม และการบันเทิงด้านกีฬาอย่าง มวยปล้ำอาชีพ
เจ้าชายกอห์ลัมเรซา ปาห์ลาวี
เจ้าชายกอห์ลัมเรซา ปาห์ลาวี () ประสูติเมื่อวันที่ 16 พฤษภาคม 2466 เป็นพระราชโอรสใน พระเจ้าชาห์ เรซา ปาห์ลาวี กับ คาร์มา อัล-โมลูก เป็นพระอนุชาต่างพระมารดาใน พระเจ้าชาห์ โมฮัมหมัด เรซา ปาห์ลาวี พระองค์ทรงเรียนจบจากประเทศสวิตเซอร์แลนด์ และเริ่มอาชีพของในกองทัพอิหร่าน ทำหน้าที่เป็นผู้ตรวจการทั่วไป หลังจากดำรงตำแหน่งต่างๆ ในกองทัพทรงด้รับการเลื่อนยศให้พลโทใน 2516 ในปี 2498 ทรงก็กลายเป็นสมาชิกพระองค์หนึ่งของคณะกรรมการโอลิมปิกสากล นอกจากนี้ทรงยังทำหน้าที่เป็นประธานของคณะกรรมการโอลิมปิกแห่งชาติอิหร่าน และเป็นสมาชิกของสภาพระองค์สำคัญในระหว่างที่พระเจ้าชาห์ เรซา ปาห์ลาวี พระราชบิดาเสด็จพระราชดำเนินเยือนประเทศต่างๆ ตั้งแต่วันที่ 5-13 ธันวาคม พ.ศ. 2516 พระองค์และพระชายาได้เสด็จเยือนประเทศจีน อย่างเป็นทางการในฐานะที่เป็นประธานการเกษตรและอุตสาหกรรมของอิหร่าน ต่อมาทรงเกษียณอายุราชการในตำแหน่งพลจัตวา 
เจ้าชายกอห์ลัมเรซา ปาห์ลาวี ทรงเสกสมรสครั้งแรกกับ โฮมา อาลัม เมื่อวันที่ 4 เมษายน 2490 โดยมีพระบุตรดังนี้
ต่อมาทรงหย่าในปี 2499 และเสกสมรสใหม่กับ มาเรียนจา จาคาไบ ในปี 2505 มีพระบุตรดังนี้
โดยในปี 2522 เกิดการปฏิวัติอิหร่าน พระองค์และพระญาติพระองค์อื่นๆเสด็จออกจากประเทศอิหร่านไปประทับยัง ปารีส พระองค์ทรงเป็นนักเขียนหนังสือและทรงประพันธ์หนังสือขึ้นมาหลานเรื่อง เพื่อเป็นค่าเลี้ยงชีพ โดยรายได้หลักของพระองค์นั้นมาจากการประพันธ์หนังสือและเงินจากสำนักพระราชวัง จนกระทั่งสิ้นพระชนม์ลงเมื่อวันที่ 7 พฤษภาคม 2560 สิริพระชันษา 93 ชันษา ซึ่งต่อมาอีกเพียง 9 วัน จะเป็นวันครบรอบวันประสูติปีที่ 94
Lsjbot
Lsjbot คือบอตสร้างบทความวิกิพีเดียอัตโนมัติ หรืออินเทอร์เน็ตบอต พัฒนาขึ้นโดย Sverker Johansson สำหรับวิกิพีเดียภาษาสวีเดน บอตมุ่งเน้นในการสร้างบทความเกี่ยวกับสิ่งมีชีวิตและสถานที่ต่าง ๆ ทางภูมิศาสตร์
ตามคำอธิบายบอตในวิกิพีเดยภาษาสวีเดน Lsjbot ได้นำเนินการสร้างบทความในวิกิพีเดียภาษาสวีเดน วิกิพีเดียภาษาเซบัวโน(ซึ่งเป็นภาษาแม่ของภรรยาของเขา) และวิกิพีเดียภาษาวาไร และได้ทำการสร้างบทความส่วนใหญ่ในวิกิพีเดียภาษานั้น ๆ
ในวันที่ 15 มิถุนายน 2556 วิกิพีเดียภาษาสวีเดนได้มีบทความเกินหนึ่งล้านบทความ ซึ่งบทความที่หนึ่งล้านคือบทความที่เขียนโดย Lsjbot ในเรื่องสปีชีส์ของผีเสื้อ "Erysichton elaborata" ซึ่งในขณะเวลานั้น ประมาณครึ่งหนึ่งของจำนวนบทความในวิกิพีเดียภาษาสวีเดนถูกสร้างโดยบอตตัวนี้ และหนึ่งในสามของบทความทั้งหมดที่ถูกสร้างโดย Lsjbot อยู่ในวิกิพีเดียภาษาสวีเดน ในสิงหาคมในปีเดียวกัน Lsjbot ได้ทำการสร้างบทความประมาณ 7,200 บทความต่อวัน ซึ่งถือว่าเป็นการสร้างบทความที่มากที่สุดต่อวันในวิกิพีเดีย
ในปัจจุบัน Lsjbot ได้ทำการแก้ไขมากกว่า 33 ล้านครั้งในวิกิพีเดีย
ฟุตบอลชิงแชมป์แห่งชาติอาเซียน 2018 รอบคัดเลือก
ฟุตบอลชิงแชมป์แห่งชาติอาเซียน 2018 รอบคัดเลือก เป็นการแข่งขันที่จะคัดเลือกทีมเพื่อไปแข่ง เอเอฟเอฟ ซูซูกิ คัพ 2018 ซึ่งเป็นการแข่งขันฟุตบอลชิงแชมป์แห่งชาติอาเซียนครั้งที่ 12 ซึ่งรอบคัดเลือกครั้งนี้เป็นการแข่งขันของทีมอันดับสุดท้ายจากการแข่งขันเมื่อปี 2016 จำนวน 2 ทีม แบบ เหย้า – เยือน จำนวน 2 นัด ผู้ชนะจะได้เข้าไปแข่งกับอีก 9 ทีมที่เหลือในรอบแบ่งกลุ่ม เมื่อวันที่ 7 สิงหาคม พ.ศ. 2561, คณะกรรมการการจัดงานได้รับการยืนยันว่าสนามที่ ติมอร์-เลสเตจะลงเล่นพบกับบรูไนได้มีการเปลี่ยนอแลงเนื่องจากปัญหาไฟแสงส่องในสนามไม่เพียงพอ. นัดเปิดสนามที่จะจัดขึ้นที่ สนามกีฬากัวลาลัมเปอร์, ประเทศมาเลเซีย, ไม่ใช่ตามแผนเดิมที่วางไว้ที่ สนามกีฬาแห่งชาติ, ดิลี.
ติมอร์-เลสเต ได้ผ่านเข้าสู่ฟุตบอลชิงแชมป์แห่งชาติอาเซียน รอบแบ่งกลุ่ม และได้เข้าไปอยู่ในกลุ่ม บี หลังจากเอาชนะด้วยสกอร์รวมสองนัด 3–2 จากรอบคัดเลือกทั้งสองนัด.
"รวมผลสองนัด ติมอร์-เลสเต ชนะ 3–2."
เอเตียน ตาร์ดิฟ เดอ ปอเมอรู เดอ บอร์เดอซูล
เอเตียน ตาร์ดิฟ เดอ ปอเมอรู กงต์ เดอ บอร์เดอซูล (; 4 เมษายน ค.ศ. 1771, ลูว์เซอแร – 3 ตุลาคม ค.ศ. 1837, ฟงแตน-ชาลิส) เป็นนายพลฝรั่งเศสในช่วงสงครามนโปเลียนและสงครามคาบสมุทร เขาเริ่มรับราชการทหารใน ค.ศ. 1789 ในตำแหน่งพลทหารในกรมทหารม้าที่ 2 ในช่วงสงครามปฏิวัติฝรั่งเศส เมื่อนโปเลียนขึ้นเป็นจักรพรรดิแห่งฝรั่งเศส บอร์เดอซูลก็ได้รับตำแหน่งพันตรีทหารม้า วีรกรรมที่เขานำทหารม้าออกศึกก็มียุทธการที่เอาส์เทอร์ลิทซ์, ยุทธการที่วากรัม, ยุทธการฟรีทลันท์ เป็นต้น
เมื่อนโปเลียนสิ้นชีพ บอร์เดอซูลเป็นหนึ่งในบรรดาจอมพลฝรั่งเศสที่มีส่วนร่วมในการปฏิวัติเดือนกรกฎาคมคู่กับจอมพล โอกุสต์ เดอ มาร์มง
บอร์เดอซูลเสียชีวิตที่ฟงแตน-ชาลิสในจังหวัดอวซเมื่อวันที่ 3 ตุลาคม ค.ศ. 1837 ในวัย 66 ปี
อัสมัต เดาลัตชาฮี
แอสแมต ดาวลัตชาไฮ หรือ เจ้าหญิงแอสแมต ดาวลัตชาไฮ พระวรราชชายาแห่งอิหร่าน () เสด็จพระราชสมภพเมื่อปี 2488 เป็นธิดาของ เจ้าชายกอห์ลัม อาลี เมียซา ดาวลัตฮาไฮ เมื่อครั้นพระองค์ทรงพระเยาว์นั้น ทรงเป็นสตรีที่เพียบพร้อมทั้งรูปลักษณ์ กริยา และมารยาททางสังคม เนื่องจากบิดาของพระองค์นั้นเป็นเจ้าชาย พระองค์ทรงมีพระเชษฐษ 1 คน คือ เมฮาจินี ดาวลัตฮาไฮ เอกอัครราชทูตประจำประเทศอิหร่าน 
แอสแมต ดาวลัตชาไฮ ทรงเข้าพระราชพิธีอภิเษกสมรสกับ พระเจ้าชาห์ เรซา ปาห์ลาวี โดยเป็นพระมเหสีพระองค์ที่ 4 และพระองค์สุดท้าย งานจัดขึ้นเมื่อปี 2466 พระองค์กลายเป็น เจ้าหญิงแอสแมต ดาวลัตชาไฮ พระวรราชชายาแห่งอิหร่าน มีพระราชบุตรดังนี้
พระองค์และพระราชสวามีพร้อมด้วยพระราชบุตร ประทับในพระราชวังหินอ่อนในกรุงเตหะราน ต่อมาทีงถูกเนรเทศไปประเทศมอริเชียส ในปี 2484 ก่อนจะเสด็จนิวัติกลับประเทศอิหร่านหลังจากนั้นไม่กี่เดือน โดยเมื่อพระเจ้าชาห์ เรซา ปาห์ลาวี พระราชสวามีเสด็จสวรรคตลงเมื่อปี 2487 พระองค์จึงสมรสใหม่กับ มอห์เซน ราซิ ซึ่งทำให้พระองค์ต้องลาออกจากฐานันดรและกลับสู่ฐานะสามัญชน ก่อนที่รัฐบาลจะคืนพระอิสริยยศกลับคืนเนื่องจากทรงไม่มีพระบุตรกับพระสวามีคนใหม่ และเป็นพระราชมารดาในพระราชโอรสของพระเจ้าชาห์ เรซา ปาห์ลาวี
เจ้าหญิงแอสแมต ดาวลัตชาไฮ พระวรราชชายาแห่งอิหร่าน เสด็จสรรคตลงเมื่อวันที่ 24 กรกฎาคม 2538 สิริพระชนมายุ 90 พรรษา
รูล 34 (อินเตอร์เน็ตมีม)
กฎข้อที่ 34 () เป็นอินเทอร์เน็ตมีมที่เกี่ยวกับงานลามกในอินเตอร์เน็ต
ไม่มีใครรู้ว่า รูล 34 เกิดจากอะไร แต่มีหลักฐานว่า รูล 34 เกิดขึ้นครั้งแรกใน4chanเมื่อปี 1993 หลังจากนั้นในปี 2003 เว็บโคมิกได้ให้นิยามว่า "รูล 34: มีงานลามกแน่นอน ไม่มีข้อยกเว้น" หลังจากนั้น รูล 34 ถูกบัญญัติในเออร์เบินดิกชันแนรีเมื่อปี 2006
ชาวอินเตอร์เน็ตยกรูล 34 ให้กลายเป็นมีม และสื่อลามกทางอินเตอร์เน็ต โดยรวมกับแฟนฟิกชั่น, สแลชฟิกชั่น และเฮนไต
ในขณะที่รูล 34 เริ่มเป็นกระแส ทางเดอะเดลีเทลิกราฟได้จัดให้รูล 34 เป็นอันดับ 3 จาก 10 อันดับกฎของอินเตอร์เน็ตในปี2009
คอรีย์ ดอกโตโรว์ ได้บอกว่า "รูล 34 มักจะเป็นเว็บไซต์รูปภาพที่ดูแปลกตา, น่าสนใจ และแปลกประหลาด..."
กฎนี้เป็นกฎธรรมดาที่เป็นกระแสในอินเตอร์เน็ต ตัวอย่างเช่น:
บางครั้งกฎข้อที่ 34 จะมีคำว่า "ไม่มีข้อยกเว้น" และเชื่อมโยงไปยังกฎข้อที่ 35 เช่น:
เดอะเดดไลน์
เดอะ เดดไลน์ (The Deadline) เป็นละครโทรทัศน์แนวDrama-Comedy ผลิตโดย บริษัท Bearcave Studio จำกัด, บริษัท JUNGKA BANGKOK จำกัด โดยผู้จัด บทภาพยนตร์ซีรีส์โดย กำกับภาพยนตร์ซีรีส์โดย ชัยอนันต์ สร้อยจำปา ออกอากาศทุกวันพฤหัสบดี เวลา 20.00 - 21.00 น. ทาง LINE TV นำแสดงโดย ชัญญา แม็คคลอรี่ย์, นลินทิพย์ เพิ่มภัทรสกุล, คลาวเดีย จักรพันธุ์, เจสัน ยัง, ธเนศ วรากุลนุเคราะห์ และนักแสดงชั้นนำอีกมากมาย เริ่มตอนแรกวันที่ 4 ตุลาคม พ.ศ. 2561 - 29 พฤศจิกายน พ.ศ. 2561 ต่อจากละครชุด เพราะรักมันซับซ้อน It's Complicated
ฮัมซะฮ์ อิบน์ อับดุลมุฏฏอลิบ
ฮัมซะฮ์ อิบน์ อับดุลมุฏฏอลิบ () (ค.ศ.570–625) เป็นเศาะฮะบะฮ์ และเป็นลุงของศาสดา() มูฮัมหม้ด
ชื่อตอนที่ยังอยู่ในวัยเด็กคือ "อบูอุมามะฮ์" () และ "อบูยะอฺลา" (). โดยมีสมญานามว่า "ราชสีห์ของอัลลอฮ์" () และ "ราชสีห์แห่งสวรรค์" () ส่วนศาสดามูฮัมหมัดได้ให้สมญานามว่า "ซัยยิดุช-ชุฮาดา’" ( "หัวหน้าของผู้สละชีพ")
พ่อของฮัมซะฮ์ชื่อว่าอับดุลมุฏฏอลิบ อิบน์ ฮาชิม อิบน์ อับดุลมะนาฟ อิบน์ กุซ็อย จากเผ่ากุเรชในเมืองมักกะฮ์ แม่ของชื่อว่า ฮาละฮ์ บินต์ วะฮับ จากกลุ่มบนูซุครอของเผ่ากุเรช
ฮัมซะฮ์แก่กว่ามุฮัมหมัด 4 ปี แต่ซุบัยร์แย้งในฮะดีษว่า "ตุวัยบะฮได้เลื้ยงดูทั้งฮัมซะฮ์และมุฮัมหมัด" อิบน์ ซัยยิด จึงสรุปว่าฮัมซะฮ์แก่กว่ามุฮัมหมัดแค่ 2 ปี โดยหลังจากนั้นเขาพูดว่า "มีแต่พระองค์เท่านั้นที่รู้" อิบน์ ฮะญัร บันทึกว่า: "ฮัมซะฮ์เกิดก่อนมูฮัมหมัดประมาณ 2 - 4 ปี"
ฮัมซะฮ์มีความสามารถในการต่อสู้, ยิงธนู และศึกสงคราม
ฮัมซะฮ์แต่งงานสามครั้งและมีลูกหกคนได้แก่
เขาเข้ารับอิสลามในช่วงปลายปี 615 หรือต้นปี 616 ในขณะที่เขากลับมาจากการล่าสัตว์ในทะเลทราย แล้วเขาได้คนบอกว่าอบูญะฮัลได้ "ทำร้ายและต่อว่าท่านศาสดา" "ต่อว่าศาสนาของท่านและพยายามทำให้ท่านขายหน้า" แต่มุฮัมหมัดก็ไม่ทำอะไรทั้งสิ้น ฮัมซะฮ์จึง"รู้สึกแค้น" และ "รืบไปหาอบูญะฮัล"ที่กะอ์บะฮ์ ขณะที่อบูญะฮัลกำลังนั่งอยู่กับผู้อาวุโส เขาจึงชกอบูญะฮัลด้วยธนูของเขา แล้วพูดว่า "เจ้าจะทำร้ายเขามั้ย ถ้าฉันอยู่ในศาสนาของเขาและพูดเหมือนอย่างที่เขาพูดล่ะ? ชกฉันสิถ้าเจ้ากล้า!" คนข้างๆ อบูญะฮัลพยายามจะช่วยเขา แต่อบูญะฮัลพูดว่า "ปล่อยให้อบูอุมารา [ฮัมซะฮ์] อยู่คนเดียวเถอะ ขอสาบานต่อพระเจ้า ข้าได้ดูถูกหลานชายของเขาอย่างมาก" หลังจากอุบัติเหตุครั้งนั้น ฮัมซะฮ์ได้เข้าไปในบ้านอัล-อัรกอมและเข้าอิสลาม
มุฮัมหมัดได้ส่งฮัมซะฮ์พร้อมกับคนขี่ม้า 30 คนไปที่อ่าวแถวแคว้นญุฮัยนะฮ์เพื่อหยุดคารวานชาวกุเรชที่กลับจากซีเรีย ฮัมซะฮ์ได้พบอบูญะฮัลที่กำลังคุมกองคารวานพร้อมกับคนขี่ม้า 300 คนที่ชายหาด มัจดี อิบน์ อัมร์ อัล-ญุฮัยมีได้พูดแทรกว่า "สำหรับเขาคือสันติภาพทั้งคู่" และทั้งสองกลุ่มจึงแยกจากกันโดยไม่มีการต่อสู้ใดๆ ทั้งสิ้น
ฮัมซะฮ์พลีชีพในสงครามอุฮุดเมื่อวันที่ 22 มีนาคม ค.ศ.625 (3 เชาวาล ฮ.ศ.3) ขณะที่มีอายุ 59 ปี (จันทรคติ)
ฮัมซะฮ์ถูกฆ่าโดยวะฮ์ชี อิบน์ ฮัรบ์ทาสชาวอบิสสิเนียของฮินด์ บินต์ อุตบะฮ์ภายใต้สัญญาว่าเขาจะเป็นอิสระถ้าเขาฆ่าฮัมซะฮ์ได้ เนื่องจากเธอแค้นที่ฮัมซะฮ์ฆ่าลุงของเธอที่สงครามบะดัร
หลังจากนั้นวะฮ์ชีได้เปิดท้องและนำตับให้ฮินด์ บินต์ อุตบะฮ์ และเธอเคี้ยวตับของเขาแล้วคายทิ้ง "จากนั้นเธอทำลายร่างกายของฮัมซะฮ์โดยนำบางส่วนจากร่างกายมาทำสร้อยข้อเท้า, สร้อยคอ และจี้ แล้วนำมันกลับไปที่มักกะฮ์"
มุฮัมหมัดได้กล่าวว่า "ฉันเห็นมลาอิกะฮ์ (เทวทูต) กำลังอาบน้ำให้ฮัมซะฮ์ในสวรรค์"
ฐิตินันท์ คลังเพชร
ฐิตินันท์ คลังเพชร ชื่อเล่น โอนีล (เกิด 5 มีนาคม พ.ศ. 2536) เป็นนักแสดงชาวไทย
ชีวิตหลังความตาย
ชีวิตหลังความตาย () เป็นมโนทัศน์ซึ่งเป็นสารัตถะของอัตลักษณ์ของปัจเจกบุคคลหรือกระแสสำนึกที่ยังสำแดงอยู่หลังกายหยาบตายลง หลายความคิดเกี่ยวกับชีวิตหลังความตายเชื่อว่าส่วนสารัตถะของปัจเจกบุคคลซึ่งมีชีวิตอยู่หลังตายลงนั้นอาจเป็นธาตุบางส่วน หรือเป็นวิญญาณหรือสปิริตทั้งหมดของปัจเจกบุคคลซึ่งนำพาสารัตถะไปด้วย และอาจปรากฏเอกลักษณ์ส่วนบุคคล หรือไม่ปรากฏดังในนิพพานของศาสนาแบบอินเดีย ความเชื่อในชีวิตหลังความตายซึ่งอาจเป็นไปตามธรรมชาติหรือเหนือธรรมชาติก็ตามตรงข้ามกับความเชื่อในความหลงลืมชั่วนิรันดร์ (eternal oblivion)
ในบางทัศนะ การดำรงอยู่หลังความตายนี้เกิดในอาณาจักรสปิริต และในทัศนะที่ได้รับความนิยมอื่น ปัจเจกบุคคลอาจจุติใหม่ในโลกนี้และเริ่มวัฏจักรชีวิตใหม่อีกหน ซึ่งมักไม่มีความทรงจำจากชาติอดีตมาด้วย ในทัศนะอย่างหลังนี้ การเวียนว่ายตายเกิดอาจเกิดขึ้นซ้ำแล้วซ้ำเล่าจนกว่าปัจเจกนั้นจะเข้าสู่อาณาจักรสปิริตหรือโลกอื่น
บางระบบความเชื่อ เช่นในประเพณีเอบราฮัม เชื่อว่าผู้ตายไปสู่ภพใดภพหนึ่งหลังเสียชีวิตตามที่พระเป็นเจ้าหรือคำพิพากษาของเทวดากำหนดโดยยึดตามกรรมหรือความเชื่อของผู้นั้นระหว่างที่ยังมีชีวิตอยู่ ในทางตรงข้าม ในระบบการกลับชาติเช่นในศาสนาแบบอินเดีย สภาพของการดำรงอยู่อย่างต่อเนื่องนั้นกำหนดโดยตรงจากการกระทำของปัจเจกบุคคลในชีวิตที่ยุติไปนั้นมากกว่าคำวินิจฉัยของสัตอื่น
เรือมนุษย์
เรือมนุษย์ เป็นละครแนว ดราม่า เป็นบทประพันธ์ กฤษณา อโศกสิน สร้างมาแล้ว 4 ครั้ง
ครั้งที่ 1 (พ.ศ. 2528) ช่อง 9 ผลิตโดย กรุณาโปรดักชั่น นำแสดงโดย วิฑูรย์ กรุณา, เดือนเต็ม สาลิตุล, เป็นหนึ่ง ไชยชิต, วรารัตน์ เทพโสธร, เปียทิพย์ คุ้มวงศ์, ทม วิศวชาติ, อุทุมพร ศิลาพันธ์, อรสา พรหมประทาน, โฉมฉาย ฉัตรวิไล, สุกัญญา นาคสนธิ์, นภาพร หงสกุล
ครั้งที่ 2 (พ.ศ. 2531) ออกอากาศเป็นภาพยนตร์ไทยฟิลม์ ผลิตโดย พูนทรัพย์โปรดักชั่น นำแสดงโดย ใหม่ เจริญปุระ, ลิขิต เอกมงคล, อภิรดี ภวภูตานนท์,อภิชาติ หาลำเจียก, ไพโรจน์ ใจสิงห์, มยุรฉัตร เหมือนประสิทธิเวช, สรารัตน์ หรุ่มเรืองวงศ์
ครั้งที่ 3 (พ.ศ. 2538) ออกอากาศทางช่อง 3 ผลิตโดย บริษัท ทีวีซีน จำกัด บทประพันธ์ กฤษณา อโศกสิน กำกับการแสดงโดย ชนะ คราประยูร นำแสดงโดย ทรงสิทธิ์ รุ่งนพคุณศรี, บุษกร พรวรรณะศิริเวช,ยุรนันท์ ภมรมนตรี, ชนานา นุตาคม, ดวงตา ตุงคะมณี, รัญญา ศิยานนท์, คลาวเดีย จักรพันธุ์, ปัทมวรรณ เค้ามูลคดี, ภาณุเดช วัฒนสุชาติ
และนักแสดงอีกมากมาย
ครั้งที่ 4 (พ.ศ. 256..) ออกอากาศทางช่อง 7 ผลิตโดย บริษัท กันตนา กรุ๊ป จำกัด บทประพันธ์ กฤษณา อโศกสิน กำกับการแสดง ธีระศักดิ์ พรหมเงิน นำแสดงโดย อรรคพันธ์ นะมาตร์, กาญจน์เกล้า ด้วยเศียรเกล้า, สันติสุข พรหมศิริ, นุสบา ปุณณกันต์, อภิรดี ภวภูตานนท์, ชานนท์ อักขระชาตะ, คาริสา สปริงเก็ตต์, รัญดภา มันตะลัมพะ, สิริลภัส กองตระการ, กชกร นิมากรณ์, มัณฑนา หิมะทองคำ และนักแสดงอีกมากมาย
แชนนอน เอลิซาเบธ
แชนนอน เอลิซาเบธ ฟาดอล () หรือชื่อที่ใช้ในการแสดงว่า แชนนอน เอลิซาเบธ () เกิดวันที่ 7 กันยายน ค.ศ. 1973 เธอเป็นนักแสดงหญิงชาวอเมริกัน
เธอมีชื่อเสียงจากการแสดงภาพยนตร์ตลก เช่นเรื่อง "American Pie", "Scary Movie" and "Jay and Silent Bob Strike Back" รวมทั้งในภาพยนตร์สยองขวัญ อย่างเช่นเรื่อง "Jack Frost", "Thirteen Ghosts", "Cursed", and "Night of the Demons" อีกทั้งในช่วงปี 2000 และปี 2003 เธอได้เป็นนางแบบถ่ายภาพลงนิตยสาร "Maxim"
แมนนูเอลออฟเลิฟ ภาค 2
แมนนูเอลออฟเลิฟ ภาค 2 (อังกฤษ: Manual of Love 2) เป็นภาพยนตร์ สัญชาติอิตาลี่ สร้างขึ้นเมื่อปี ค.ศ. 2001 กำกับโดย จีโอวานนี เวโรเนซี นำแสดงโดย เดนิส เลียรี, เอลิซาเบธ เฮอร์ลีย์, ลูอิส กัซแมน, โดนัลด์ เฟสัน, สตีฟ บูเซมี, เมโลนี ดิแอซ
ตระกูลโบมง
ตระกูลนอร์มัน โบมง () หรือ โบมอนต์ หรือเป็นหนึ่งในตระกูลขุนนางแองโกลนอร์มันที่ยิ่งใหญ่ที่สุดที่มาฝังรากเหง้าในอังกฤษหลังการพิชิตอังกฤษของชาวนอร์มัน
รอเฌ เดอ โบมง ลอร์ด (แซเญอร์) แห่งปง-โอเดอแมร์, แห่งโบมง-เลอ-รอเฌ, แห่งบรียอน และแห่งวัตวีล แก่เกินกว่าที่จะไปต่อสู้ที่เฮสติงส์และอยู่ในนอร์ม็องดีเพื่อบริหารราชการและคุ้มกันนอร์ม็องดีในช่วงที่วิลเลียมออกไปรุกราน เขาได้รับดินแดนในเลสเตอร์เชอร์เป็นรางวัล รอแบร์ เดอ โบมง กงต์เดอเมอล็อง ที่บัญชาการปีกขวาของชาวนอร์มันในเฮสติงส์กลายเป็นเอิร์ลที่ 1 แห่งเลสเตอร์ น้องชายของเขา อ็องรี เดอ โบมง ได้รับการแต่งตั้งให้เป็นเอิร์ลแห่งวอริก
ในช่วงรัชสมัยของสตีเฟน ฝาแฝดกาเลร็องกับรอแบร์เป็นพันธมิตรที่ทรงอำนาจของกษัตริย์ และกาเลร็อง (ที่เป็นกงต์เดอเมอล็องอยู่แล้ว) ถูกแต่งตั้งเป็นเอิร์ลแห่งวูร์สเตอร์เป็นรางวัล
ที่ปรึกษาจากตระกูลโบมงมีความสำคัญต่อดยุคแห่งนอร์ม็องดีที่ต่อมากลายเป็นกษัตริย์แห่งอังกฤษ
ถนนพัทยา-นาเกลือ
ถนนพัทยา-นาเกลือ หรือในอดีตคือ ทางหลวงแผ่นดินหมายเลข 3132 ปัจจุบันอยู่ในความรับผิดชอบของเมืองพัทยา จังหวัดชลบุรี แยกออกจากถนนสุขุมวิทบริเวณข้างที่ว่าการอำเภอบางละมุง สิ้นสุดบริเวณวงเวียนปลาโลมา บรรจับกับถนนพัทยาเหนือ ถนนพัทยาสายสอง และถนนเลียบชาดหาดพัทยา
สถานที่สำคัญ
ตระกูลเบลเลียล
เบลเลียล () หรือ บาเยิล () เป็นตระกูลขุนนางที่มีต้นกำเนิดมาจากหมู่บ้านบาเยิลในปีการ์ดี พวกเขาครอบครองทรัพย์สินที่ดินในอังกฤษที่ได้รับมาในช่วงรัชสมัยของพระเจ้าวิลเลียมรูฟัส พวกเขาได้การอ้างสิทธิ์ในบัลลังก์แห่งสกอตแลนด์มาจากการแต่งงาน สมาชิกคนหนึ่งของตระกูล จอห์น เบลเลียล ได้รับการประกาศชื่อเป็นกษัตริย์แห่งสกอตแลนด์หลังการสืบทอดตำแหน่งที่ตกเป็นที่ถกเถียงหลังการสิ้นสุดของราชวงศ์ดันเคลด์ จอห์นถูกปลดออกจากตำแหน่ง และนำไปสู่สงครามแห่งอิสรภาพของชาวสกอตแลนด์ครั้งแรก บุตรชายของเขา เอ็ดเวิร์ด เบลเลียล ได้ควบคุมบัลลังก์สกอตแลนด์ในช่วงสั้น ๆ เช่นกัน ในช่วงสงครามแห่งอิสรภาพของชาวสกอตแลนด์ครั้งที่สอง เอ็ดเวิร์ดไม่มีทายาท และสายตรงของตระกูลสิ้นสุดลงที่เขาทั้งจอห์นที่ 2 และเอ็ดเวิร์ดได้รับการสนับสนุนการอ้างสิทธิ์จากอังกฤษ ทั้งคู่ถูกปลดออกจากตำแหน่ง เอ็ดเวิร์ดตายโดยไร้ทายาท แต่ลูกหลานเบลเลียลสืบทอดสายเลือดต่อไปผ่านทางคริสติน เดอ ลินด์ซี (หลานสาวของจอห์นที่ 2) ที่แต่งงานกับอ็องเกร็องที่ 5 ลอร์ดแห่งกูซี เป็นลอร์ดแห่งกูซีและสุดท้ายก็กลายเป็นกษัตริย์บูร์บงแห่งฝรั่งเศสและสเปน
นิฮมบาชิ
นิฮมบาชิ () เป็นย่านหนึ่งในเขตชูโอ กรุงโตเกียว ในอดีตเป็นย่านธุรกิจที่สำคัญของโตเกียว ตั้งอยู่บริเวณสะพานนิฮงที่สร้างเชื่อมระหว่างสองฝั่งแม่น้ำนิฮมบาชิ ตั้งแต่คริสต์ศตวรรษที่ 17 ซึ่งในอดีตเป็นสะพานไม้ ก่อนที่จะปรับปรุงเป็นหินและโครงสร้างเหล็กแบบในปัจจุบัน มีอาณาเขตครอบคลุมทางทิศเหนือและทิศตะวันออกของสะพาน มีความสำคัญเป็นศูนย์กลางธุรกิจในอดีตก่อนที่จะมีการพัฒนาย่านธุรกิจใหม่อย่างย่านชิบูยะ และ ชินจูกุ
รอแบร์ เดอ โบมง เอิร์ลที่ 1 แห่งเลสเตอร์
รอแบร์ เดอ โบมง เอิร์ลที่ 1 แห่งเลสเตอร์ () หรือ รอแบร์แห่งเมอล็อง () เคานต์แห่งเมอล็อง เป็นขุนนางนอร์มันผู้ทรงอำนาจ หนึ่งในสหายร่วมรบของพระเจ้าวิลเลียมผู้พิชิตในช่วงการพิชิตอังกฤษของชาวนอร์มัน และเป็นที่เคารพนับถือในฐานะคนที่ฉลาดที่สุดคนหนึ่งในวัยเดียวกัน เขาได้รับดินแดนสำคัญในตอนกลางจากพระเจ้าวิลเลียมและพระเจ้าเฮนรีที่ 1 และได้รับการแต่งตั้งเป็นเอิร์ลแห่งเลสเตอร์
รอแบร์เกิดในช่วงระหว่างปี ค.ศ. 1040–1050 เป็นบุตรชายคนโตของรอเฌ เดอ โบมงที่มีกับภรรยา อาเดอลีนแห่งเมอล็อง บุตรสาวของกาเลร็องที่ 3 เคานต์แห่งเมอล็อง และเป็นพี่ชายของอ็องรี เดอ โบมง เอิร์ลที่ 1 แห่งวอริก
รอแบร์ เดอ โบมงเป็นหนึ่งในสหายร่วมรบกลุ่มเล็ก ๆ ของพระเจ้าวิลเลียมผู้พิชิตที่สมรภูมิเฮสติงส์ในปี ค.ศ. 1066 และเป็นลูกพี่ลูกน้องของวิลเลียมด้วย และเป็นผู้นำของทหารราบทางปีกขวาของกองทัพนอร์มัน
การรับใช้ของเขาทำให้เขาได้รับคฤหาสน์พร้อมที่ดินมากกว่า 91 แห่งที่ยึดมาได้จากชาวอังกฤษที่ถูกปราบตามรายการในหนังสือวันพิพากษา (ดูมสเดย์) ในปี ค.ศ. 1086
เมื่อมารดาของเขาตายในปี ค.ศ. 1081 รอแบร์ได้รับตำแหน่งเคานต์แห่งเมอล็องในนอร์ม็องดีกับตำแหน่งไวเคานต์แห่งอิฟรีและลอร์ดแห่งนอร์ตันเป็นมรดก เขาถวายความเคารพต่อพระเจ้าฟิลิปที่ 1 แห่งฝรั่งเศสจากการครอบครองทรัพย์สินที่ดินดังกล่าวและได้ที่นั่งในตำแหน่งขุนนางฝรั่งเศสในรัฐสภาที่จัดประชุมที่ปัวซี
เขากับน้องชาย อ็องรี เป็นสมาชิกของคณะล่าสัตว์หลวงในนิวฟอเรสต์ในแฮมป์เชอร์ในตอนที่พระเจ้าวิลเลียมที่ 2 รูฟัสถูกยิงสิ้นพระชนม์โดยอุบัติเหตุด้วยลูกธนูเมื่อวันที่ 2 สิงหาคม ค.ศ. 1100 เขาถวายคำสัตย์แห่งความจงรักภักดีต่อพระอนุชาของพระเจ้าวิลเลียม พระเจ้าเฮนรีที่ 1 ที่ตั้งให้เขาเป็นเอิร์ลแห่งเลสเตอร์ในปี ค.ศ. 1107
ในปี ค.ศ. 1096 เขาแต่งงานกับเอลีซาแบ็ต (หรืออีซาแบล) เดอ แวร์ม็องดัว บุตรสาวของอูก มักนุส พระโอรสคนสุดท้องของกษัตริย์ฝรั่งเศส กับอาเดลาอีด เคาน์เตสแห่งแวร์ม็องดัว หลังเขาตาย เอลีซาแบ็ตแต่งงานใหม่ในปี ค.ศ. 1118 กับวิลเลียม เดอ วอเรนน์ เอิร์ลที่ 2 แห่งเซอร์รีย์ เขามีเลือดเนื้อเชื้อไข ดังนี้
มหาวิทยาลัยสต็อกโฮล์ม
มหาวิทยาลัยสต็อกโฮล์ม () เป็นมหาวิทยาลัยของรัฐตั้งอยู่ที่เมืองสต็อกโฮล์ม ประเทศสวีเดน เริ่มจากการก่อตั้งเป็นวิทยาลัยในปี ค.ศ. 1878 และได้รับการสถาปนาเป็นมหาวิทยาลัยในปี ค.ศ.1960
มหาวิทยาลัยสต็อกโฮล์มเปิดสอนในสองสาขาวิชา คือ สาขาวิทยาศาสตร์ธรรมชาติ (Natural Sciences) และสาขามนุษยศาสตร์และสังคมศาสตร์ (Humanity and Social sciences) มีนักศึกษาเต็มเวลามากกว่า 34,000 คนใน 4 คณะ คือ คณะนิติศาสตร์ คณะมนุษยศาสตร์ คณะคณิตศาสตร์ และคณะวิทยาศาสตร์ธรรมชาติ เป็นหนื่งในมหาวิทยาลัยขนาดใหญ่ของประเทศในกลุ่มสแกนดิเนเวีย และจัดอยู่ใน 100 ลำดับแรกของมหาวิทยาลัยชั้นนำของโลกที่จัดโดย ARWU
มหาวิทยาลัยสต็อกโฮล์ม ได้รับการยกสถานะเป็นมหาวิทยาลัยในปี ค.ศ.1960 และกลายเป็นมหาวิทยาลัยที่เก่าแก่เป็นอันดับที่ 4 ของประเทศสวีเดน โดยมีพันธกิจเพื่อการสอนและทำวิจัยเป็นหลักให้แก่สังคมในวงกว้าง
จุดเริ่มต้นของการก่อตั้งมหาวิทยาลัยเกิดขึ้นในปี ค.ศ.1865 (พ.ศ. 2408)โดยสภามณฑลสต็อกโฮล์มต้องการที่จะก่อตั้งสถาบันการศึกษาระดับสูงในเมืองหลวงของประเทศ ในปี ค.ศ.1969 ได้จัดตั้ง Stockholm University College Association เพื่อที่จะสานต่อการจัดตั้งและมีพันธกิจคือจะไม่ล้มเลิกจนกว่ามหาวิทยาลัยจะถูกก่อตั้งขึ้นและดำเนินการต่อไปในอนาคตได้
ในปี ค.ศ.1877 ได้มีการบันทึกข้อตกลงการก่อตั้งมหาวิทยาลัยในเดือน พ.ค. และมีการทำการสอนครั้งแรกในครั้งแรกในฤดูใบไม้ผลิในปีถัดไป
ในปี ค.ศ.1878 เริ่มมีการสอนในสาขาวิชาวิทยาศาสตร์ธรรมชาติให้กับประชาชนที่สนใจ หนี่งในประวัติที่น่าสนใจในช่วงแรกเริ่มของการก่อตั้งมหาวิทยาลัยได้มีการแต่งตั้ง โซเฟีย คาวาเลฟสกายา (Sofia Kavalevskaya) ให้เป็นคณบดีคณะคณิตศาสตร์ในปี ค.ศ.1889 โซเฟีย เป็นสตรีนักคณิตศาสตร์ที่มีความสามารถไม่แพ้บุรุษแต่ในยุคที่ความสามารถทางวิชาการได้ถูกกีดกันให้อยู่เฉพาะในกลุ่มผู้ชาย การที่มหาวิทยาลัยแต่งตั้งเธอ ทำให้โซเฟียกลายเป็นสตรีคนที่ 3 ที่ดำรงตำแหน่งศาสตราจารย์ในระดับมหาวิทยาลัยในยุโรป
ปี ค.ศ. 1904 มหาวิทยาลัยได้เริ่มมีการประสาทปริญญาทางการศึกษาอย่างเป็นทางการ ที่ตั้งของมหาวิทยาลัยเริ่มแรกตั้งอยู่ในใจกลางกรุงสต็อกโฮล์ม แต่ต่อมามีการเรียนการสอนที่มากขึ้นทำให้พื้นที่ที่มีอยู่แคบลง ในปี ค.ศ.1970 ได้มีการย้ายที่ทำการไปยังสถานที่ใหม่ทางทิศเหนือของกรุงสต็อกโฮล์มที่กว้างขวางกว่าเดิม และได้ใช้เป็นที่ตั้งของมหาวิทยาลัยมาจนถึงปัจจุบัน
มหาวิทยาลัยเปิดสอนและทำวิจัยทางด้านสาขาวิทยาศาสตร์ธรรมชาติและสาขามนุษยศาสตร์ สังคมวิทยา แบ่งการสอนออกเป็น 4 คณะ 65 ภาควิชา รวมไปถึงสถาบันและศูนย์ต่างๆทางด้านมนุษยวิทยา วิทยาศาสตร์ธรรมชาติ สังคมวิทยา และกฎหมาย ทั้งในระดับปริญญาบัณฑิตและบัณฑิตศึกษา โดยมีหลักสูตรระดับปริญญาบัณฑิตเต็มเวลามากกว่า 200 หลักสูตร หลักสูตรปริญญาโท 65 หลักสูตร และระดับปริญญาเอก มีรายวิชาที่เปิดสอน (course) กว่า 1,900 รายวิชา
ในปี 2017 มหาวิทยาลัยสต็อกโฮล์มถูกจัดอยู่ในอันดับที่ 74 ของโลก จากการจัดอันดับโดย Academic Ranking of World Universities หรือ ARWU ของมหาวิทยาลัยเซี่ยงไฮ้เจียวทง
การจัดอันดับโดย The Times Higher Education หรือ THE ในปี 2018 มหาวิทยาลัยสต็อกโฮล์มถูกจัดอยู่ในอันดับ 134 ของมหาวิทยาลัยทั่วโลก
การจัดลำดับโดย QS World University Ranking อยู่ในลำดับภาพรวมที่ 200 เมื่อแยกตามสาขาจะอยู่ในอันดับที่ 65 ในสาขาสังคมวิทยา อันดับที่ 150 ในสาขาวิทยาศาสตร์ธรรมชาติ อันดับที่ 235 ในสาขาวิทยาศาสตร์สุขภาพและการแพทย์ อันดับที่107 ในสาขาศิลปและมนุษยศาสตร์ อันดับที่ 261 ในสาขาวิศวกรรมศาสตร์และเทคโนโลยี
ตระกูลเดอ แคลร์
ตระกูลเดอ แคลร์ () เป็นตระกูลขุนนางที่ทรงอำนาจของอังกฤษที่ครองตำแหน่งเอิร์ลแห่งเพมโบรก, ฮาร์ตฟอร์ด และกลอสเตอร์หลายครั้งด้วยกัน
พวกเขาสืบเชื้อสายมาจากริชาร์ด ฟิตซ์ชิลแบต์ ลอร์ดแห่งแคลร์ เครือญาติของพระเจ้าวิลเลียมผู้พิชิตที่ติดตามพระองค์มาอังกฤษในช่วงการพิชิตอังกฤษของชาวนอร์มัน เพื่อเป็นรางวัลตอบแทนการรับใช้ ริชาร์ดได้รับดินแดนในซัฟโฟล์กที่มีศูนย์กลางอยู่ที่หมู่บ้านแคลร์ เป็นผลให้ริชาร์ดกับลูกหลานมีชื่อว่า "เดอ แคลร์" หรือ "แห่งแคลร์"
ตระกูลเดอ แคลร์ในสายเพศชายสืบเชื้อสายมาจากชิลแบต์ เคานต์แห่งบริโยนน์ ที่มีพ่อคือชูฟเฟรย์ เคานต์แห่งยู ซึ่งเป็นบุตรชายนอกสมรสของริชาร์ดที่ 1 ดยุคแห่งนอร์ม็องดีที่มีกับภรรยาลับไม่ทราบชื่อ ชิลแบต์ เดอ บริโยนน์เป็นหนึ่งในผู้พิทักษ์ของวิลเลียมที่ 2 ที่กลายเป็นดยุคแห่งนอร์ม็องดีในวัยเด็กในปี ค.ศ. 1035 เมื่อชิลแบต์ถูกสังหารในปี ค.ศ. 1039 หรือไม่ก็ 1040 บุตรชายน้อยของเขา บาลด์วินกับริชาร์ด ฟิตซ์ชิลแบต์ หนีไปหาบาลด์วินที่ 5 เคานต์แห่งฟลานเดอส์พร้อมกับผู้พิทักษ์ของพวกตน ทั้งคู่กลับมานอร์ม็องดีเมื่อวิลเลียมแต่งงานกับบุตรสาวของบาลด์วินในปี ค.ศ. 1053 และวิลเลียมรับพวกเขากลับมาด้วยความยินดีอย่างยิ่ง หลังการพิชิตอังกฤษ ริชาร์ด ฟิตซ์ชิลแบต์ได้ทรัพย์ทรัพย์สินที่ดินมากมาย ที่เด่นๆ ก็คือแคลร์กับทอนบริดจ์ ทำให้ตระกูลที่เขาตั้งขึ้นมามักถูกนักประวัติศาสตร์เรียกว่า "เดอ แคลร์ (แห่งแคลร์)"
ไทยลีก 4 ฤดูกาล 2561 – โซนภาคตะวันออก
ไทยลีก 4 ฤดูกาล 2561 โซนภาคตะวันออก เป็นส่วนหนึ่งของการแข่งขันไทยลีก 4 ฤดูกาล 2561 ซึ่งเป็นการแข่งขันในระดับที่ 4 ในระบบลีกของฟุตบอลไทย และเป็นการแข่งขันฤดูกาลที่ 10 นับตั้งแต่ก่อตั้งลีกภูมิภาคในฤดูกาล 2552
ฤดูกาล 2561 มี 10 สโมสรเข้าแข่งขันในโซนภาคตะวันออก ได้แก่
สถิตินับถึงวันที่ 26 สิงหาคม พ.ศ. 2561 ซึ่งเป็นวันสุดท้ายของการแข่งขันในโซนภาคตะวันออก
ในการแข่งขันไทยลีก 4 โซนภาคตะวันออกมีการทำแฮตทริกเกิดขึ้น 5 ครั้ง โดยเป็นผลงานของผู้เล่นไทยทั้งหมด ได้แก่
รายชื่อเครื่องอิสริยาภรณ์เม็กซิโก
เครื่องอิสริยาภรณ์เม็กซิโก โดยรัฐบาลเม็กซิโก เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.
ไทยแลนด์ไฟฟ์ 2018
ไทยแลนด์ไฟฟ์ 2018 เป็นการแข่งขันฟุตซอล ที่จัดขึ้น ในระหว่างวันที่ 20 ถึง 23 ตุลาคม พ.ศ. 2561 ณ อินดอร์สเตเดียม หัวหมาก ประเทศไทย
ครั้งนี้จะประกอบไปด้วยเจ้าภาพ ไทย และสามทีมรับเชิญ. สามทีมนั้นที่ได้รับเชิญ คือ อุซเบกิสถาน, มาเลเซีย และ อังกฤษ.
เครซีแท็กซี
เครซีแท็กซี () เป็นชุดวิดีโอเกมแนวแข่งรถเก็บคะแนนที่พัฒนาขึ้นโดยฮิตเมคเกอร์ และวางจำหน่ายโดยเซก้า วิดีโอเกมแรกปรากฏในรูปแบบเกมตู้ในปี 1999 และประสบความสำเร็จเป็นอย่างมากทำให้เซก้าได้พอร์ตเวอร์ชันเกมตู้ลงไปยังคอนโซลดรีมแคสต์ในปี 2000 ทำให้เป็นวิดีโอเกมจากคอนโซลดรีมแคสต์ที่ขายดีเป็นอันดับสามในสหรัฐโดยมียอดขายมากกว่าหนึ่งล้านชุด เกมต่อมาได้ถูกพอร์ตลงเพลย์สเตชัน 2, นินเทนโดเกมคิวบ์ และพีซี กับภาคต่อยังปรากฏบนเอกซ์บอกซ์, เกมบอยอัดวานซ์ และ เพลย์สเตชันพอร์เทเบิล
ในแต่ละเกมผู้เล่นจะถูกรับบทเป็นคนขับรถแท็กซี่ที่ต้องสะสมเงินโดยการส่งผู้โดยสารไปยังจุดหมายปลายทางของพวกเขาในเวลาที่เร็วที่สุดที่เป็นไปได้ และโชว์ท่าผาดโผนต่าง ๆ เพื่อรับเงินโบนัสเพิ่ม ก่อนที่เวลาจะหมดลง แฟรนไชส์ได้รับการยอมรับจากการออกแบบเกมเพลย์ที่ล้ำสมัยซึ่งง่ายต่อการเรียนรู้ แต่ยากที่จะควบคุม การใช้โฆษณาในเกม และเพลงประกอบโดยวงดิออฟสปริง และ Bad Religion การจดสิทธิบัตรกลไกของเกมเพลย์หลักโดยเซก้า นำไปสู่คดีอย่างน้อยหนึ่งคดีในเกม "" ซึ่งได้รับการตัดสินจากศาลแล้ว
อเมริกันพาย แอ้มสาวให้ได้ก่อนปลายเทอม
อเมริกันพาย แอ้มสาวให้ได้ก่อนปลายเทอม (อังกฤษ: American Pie) เป็นภาพยนตร์ตลกทางเพศ ออกฉายในปี ค.ศ. 1999 เขียนบทโดย อดัม เฮิร์ซ กำกับโดยพี่น้องตระกูลไวท์ซ ภาพยนตร์เรื่องนี้เป็นภาพยนตร์ภาคแรกของ ภาพยนตร์ชุด "อเมริกันพาย" ภาพยนตร์เรื่องนี้มีภาคต่ออีก 3 ภาค คือ "American Pie 2" (2001), "American Wedding" (2003), และ "American Reunion" (2012).
และด้วยความสำเร็จจากภาพยนตร์เรื่อง "American Reunion" ทางทีมผู้สร้างจึงคิดเริ่มจะสร้างภาพยนตร์เรื่อง "American Pie 5" และประกาศว่าจะเริ่มสร้างในปี 4 สิงหาคม 2012
เรื่องราวกล่าวถึงกลุ่มนักเรียนวัยรุ่นชาวอเมริกันที่อยู่ในช่วงในช่วงหัวเลี้ยวหัวต่อของการเติบโตเป็นผู้ใหญ่ที่เต็มไปด้วยความสนุกสนาน ทั้งด้านชีวิต ความรัก และประสบการณ์ทางเพศ จิม เป็นอีกหนึ่งหนุ่มที่ยังบริสุทธิ์ เพื่อนๆจึงวางแผนให้เขามีเพศสัมพันธ์กับนักเรียนต่างชาติอย่าง นาเดีย แต่ก็ไม่สำเร็จ ดังนั้น พวกเขาจึงเปลี่ยนให้ จิม ลองมีความสัมพันธ์กับมิเชลล์ นักดนตรีวงดุริยางค์สาวประจำโรงเรียน แต่แล้วจิมก็ตระหนักได้ว่า ทุกสิ่งทุกอย่างที่เขาอยากรู้เกี่ยวกับเซ็กซ์นั้น เขาต้องเริ่มต้นที่พายแอปเปิ้ล ทางด้านเควิน ไม่ต้องการอะไรมากไปกว่าการเอาอกเอาใจวิกกี้ แฟนสาวที่เขารัก ส่วนอ๊อซ นักกีฬาหนุ่มหล่อก็พยายามเอาชนะใจอีเธอร์ นักร้องประสานเสียงคนสวย ถึงแม้จะยากเย็นเพียงใดก็ตาม
เปิดสวิตช์ให้ติดรัก
เปิดสวิตช์ให้ติดรัก () เป็นละครโทรทัศน์ไทยในปี พ.ศ. 2560 ประเภทละครชุดแนวชีวิต ผลิตโดย MONTAGE ENTERTENMENT , การไฟฟ้าส่วนภูมิภาค , KANTANA POST PRODUTION (THAILAND) เขียนบทโทรทัศน์ ควบคุมการผลิต นัฐฐพนธ์ ลียะวณิช, รวีวรรณ ภาคอารีย์ กำกับโดย จ นำแสดงโดย นิธิดล ป้อมสุวรรณ, จินตนัดดา ลัมะกานนท์, จาตุรงค์ มกจ๊ก, อินฑัช เตชะเกิดกมล ออกอากาศทางสถานีโทรทัศน์ฟรีทีวีดิจิตอลภาคพื้นดินทางช่องThairath TV หมายเลข 32 ในรายการไทยรัฐนิวส์โชว์ ออกอากาศทุกวันจันทร์ เวลา 19.30 - 19.38 น. เริ่มวันจันทร์ที่ 24 กรกฎาคม พ.ศ. 2560
เจ้าหญิงโอลกาแห่งกรีซและเดนมาร์ก
เจ้าหญิงโอลกาแห่งกรีซและเดนมาร์ก () ประสูติเมื่อวันที่ 11 มิถุนายน 2446 ณ ประเทศกรีซ เป็นพระธิดาพระองค์ใหญ่ใน เจ้าชายนิโคลัสแห่งกรีซและเดนมาร์ก กับ แกรนด์ดัชเชสเยเลนา วลาดีมีรอฟนาแห่งรัสเซีย เป็นพระราชนัดดาใน พระเจ้าจอร์จที่ 1 แห่งกรีซ ส่วนพระมารดาของพระองค์นั้นเป็นพระราชนัดดาใน จักรพรรดิอะเลคซันดร์ที่ 2 แห่งรัสเซีย สถานทางการเงินของครอบครัวพระองค์นั้นไม่ดีนัก และถูกเนรเทศออกประเทศขณะพระองค์มีพระชันษาเพียง 11 ชันษา โดยเสด็จไปประทับ ณ ประเทศฝรั่งเศส
เจ้าหญิงโอลกาแห่งกรีซและเดนมาร์ก เคยทรงคบหาดูใจกับ สมเด็จพระเจ้าเฟรเดอริกที่ 9 แห่งเดนมาร์ก จนความสัมพันธ์ของทั้ง 2 ยุติลงเมื่อปี 2465 ก่อนจะเสกสมรสกับ เจ้าชายพอลแห่งยูโกสาเวีย เมื่อวันที่ 22 ตุลาคม 2466 ในเบลเกรด รับพระราชทานพระอิสริยยศ เจ้าหญิงแห่งยูโกสลาเวีย พระชายา มีพระบุตรดังนี้
หลังจากการลอบสังหารของสมเด็จพระเจ้าอเล็กซานเดอร์ที่ 1 แห่งยูโกสลาเวีย พระสวามีของพระองค์ได้รับการแต่งตั้งเป็นผู้สำเร็จราชการแทนพระองค์ จนสมเด็จพระเจ้าปีเตอร์ที่ 2 แห่งยูโกสลาเวีย บรรลุนิติภาวพสามารถขึ้นครองราชย์ได้ ในเดือนกันยายน 2484
"DANISH HEIR ENGAGED.; Crown Prince Will Wed Princess Olga of Greece". The New York Times. Associated Press. 6 March 1922. Retrieved 13 May 2017.
"Photo". s-media-cache-ak0.pinimg.com.
เจ็ตเซ็ตเรดิโอ
เจ็ตเซ็ตเรดิโอ () หรือชื่อที่วางจำหน่ายในอเมริกาเหนือคือ เจ็ตแกรนด์เรดิโอ () เป็นชุดวิดีโอเกมแพลตฟอร์มแอ็กชันกีฬา ที่พัฒนาขึ้นโดยสมายล์บิต และวางจำหน่ายโดยเซก้า สำหรับเครื่องเกมคอนโซลดรีมแคสต์ในปี 2000 โดยผู้เล่นจะควบคุมกลุ่มคนหนุ่มสาวที่เล่นสเก็ตอินไลน์ในกรุงโตเกียวโดยบังเอิญ, พ่นภาพกราฟฟิตี และหลบหนีเจ้าหน้าที่ "เจ็ตเซ็ตเรดิโอ" เป็นหนึ่งในวิดีโอเกมแรกที่ใช้ภาพเฉดเซลซื่งให้ภาพเหมือนการ์ตูน
วิดีโอเกมเวอร์ชันโดย Vicarious Visions ได้รับการเผยแพร่โดย THQ สำหรับเกมบอยอัดวานซ์ในวันที่ 26 มิถุนายน 2003 ในอเมริกาเหนือและวันที่ 20 กุมภาพันธ์ 2004 ในยุโรป วิดีโอเกมภาคต่อ "เจ็ตเซ็ตเรดิโอฟิวเจอร์" ได้รับการเผยแพร่ในปี 2002 สำหรับเอกซ์บอกซ์ และในปี 2012 วิดีโอเกมได้รับการพอร์ตลงหลายแพลตฟอร์มด้วยความละเอียดสูงซึ่งได้รับการเผยแพร่สำหรับหลายแพลตฟอร์ม
My Dream นายในฝัน
My Dream นายในฝัน (My Dream The Series) เป็นละครโทรทัศน์แนวRomance-Comedy-Fantasy ผลิตโดย บริษัท เพลย์เอ็มมิเนนท์ จำกัด (Playeminent Co.,Ltd.) โดยผู้จัด ศิริพักตร์ ไชยรัตน์ บทภาพยนตร์ซีรีส์โดย ปิยะวัฒน์ ใจเที่ยงธรรม กำกับภาพยนตร์ซีรีส์โดย ปิยะวัฒน์ ใจเที่ยงธรรม ออกอากาศทุกวันพุธ เวลา 19.00 - 19.30 น. ทาง LINE TV นำแสดงโดย ชลสวัสดิ์ เตียววณิชกุล, พงศภัทร์ กันคำ, จิรัชพิสิษฐ์ จารวิจิต, แอนน่า กลึคส์, ชวินโรจน์ ลิขิตเจริญสกุล, พิชชาธร สันตินธรกุล และนักแสดงชั้นนำอีกมากมาย เริ่มตอนแรกวันที่ 10 ตุลาคม พ.ศ. 2561 - 19 ธันวาคม พ.ศ. 2561
มิสแกรนด์ไทยแลนด์ 2019
มิสแกรนด์ไทยแลนด์ 2019 () เป็นการประกวดมิสแกรนด์ไทยแลนด์ ครั้งที่ 7 ซึ่งจะมีการทำกิจกรรมการเก็บตัวการประกวด ณ จังหวัดชายแดนภาคใต้ 5 จังหวัด ได้แก่ ยะลา, ปัตตานี, นราธิวาส, สตูล และสงขลา ทั้งนี้ผู้ที่ได้รับตำแหน่งมิสแกรนด์ไทยแลนด์ 2019 จะได้รับมงกุฎและสายสะพายจากน้ำอ้อย ชนะพาล ผู้ดำรงตำแหน่งมิสแกรนด์ไทยแลนด์ 2018 จากภูเก็ต และจะได้เป็นตัวแทนจากประเทศไทยเพื่อเข้าร่วมการประกวดมิสแกรนด์อินเตอร์เนชันแนล 2019
ผู้เข้าประกวดมิสแกรนด์ไทยแลนด์ 2019 จะมาจากการประกวดระดับจังหวัดทั้ง 77 จังหวัด อย่างไรก็ตาม หากจังหวัดใดไม่สามารถจัดการประกวดในระดับจังหวัดขึ้นเองได้ เช่น ไม่มีผู้อำนวยการกองประกวดระดับจังหวัด ขาดงบประมาณ ขาดการสนับสนุนจากหน่วยงานในจังหวัด หรือได้รับการยกเว้นเป็นกรณีพิเศษจากกองประกวดมิสแกรนด์ไทยแลนด์ อาจพิจารณาให้มีการจัดประกวดร่วมกับจังหวัดอื่นเพื่อคัดเลือกตัวแทนจากจังหวัดนั้นๆได้ โดยผู้ที่ได้รับตำแหน่งมิสแกรนด์ในแต่ละจังหวัดจะต้องดำรงตำแหน่งเป็นระยะเวลา 1 ปี และไม่สามารถเข้าร่วมการประกวดนางงามอื่นๆ ได้จนกว่าจะสิ้นสุดวาระการดำรงตำแหน่ง เว้นแต่ได้รับอนุญาตจากกองประกวดมิสแกรนด์ไทยแลนด์
กำหนดการณ์การคัดเลือกตัวแทนระดับจังหวัดเพื่อเข้าร่วมการประกวดมิสแกรนด์ไทยแลนด์ 2019 ดังรายละเอียดต่อไปนี้ "(เรียงลำดับก่อน-หลัง ตามวันประกวดรอบสุดท้าย)"
ผู้ชนะการประกวดระดับจังหวัดที่ได้รับการรับรองจากกองประกวดมิสแกรนด์ไทยแลนด์ให้เข้าร่วมการประกวดมิสแกรนด์ไทยแลนด์ 2019 ได้แก่
เจ้าหญิงเอลิซาเบธแห่งกรีซและเดนมาร์ก
เจ้าหญิงเอลิซาเบธแห่งกรีซและเดนมาร์ก () ประสูติเมื่อวันที่ 24 พฤษภาคม 2447 ประเทศกรีซ เป็นพระธิดาพระองค์รองใน เจ้าชายนิโคลัสแห่งกรีซและเดนมาร์ก กับ แกรนด์ดัชเชสเยเลนา วลาดีมีรอฟนาแห่งรัสเซีย เป็นพระราชนัดดาใน พระเจ้าจอร์จที่ 1 แห่งกรีซ ส่วนพระมารดาของพระองค์นั้นเป็นพระราชนัดดาใน จักรพรรดิอะเลคซันดร์ที่ 2 แห่งรัสเซีย สถานทางการเงินของครอบครัวพระองค์นั้นไม่ดีนัก และถูกเนรเทศออกประเทศขณะพระองค์มีพระชันษาเพียง 9 ชันษา โดยเสด็จไปประทับ ณ ประเทศฝรั่งเศส 
เจ้าหญิงเอลิซาเบธแห่งกรีซและเดนมาร์ก ทรงเสกสมรสกับ คาร์ล ทีโอดอ เคานต์แห่งเทอร์ริง-เยทเทินบัค เมื่อวันที่ 10 มกราคม 2477 โดยพระสวามีของพระองค์นั้นเป็นพระภาคิไนยใน เอลิซาเบธแห่งบาวาเรีย สมเด็จพระราชินีแห่งเบลเยียม ทรงมีพระบุตร 2 พระองค์คิอ
เจ้าหญิงเอลิซาเบธ สิ้นพระชนม์ลงด้วยพระโรคมะเร็ง เมื่อวันที่ 11 มกราคม 2498 สิริพระชันษา 50 ชันษา
เดอะวอยซ์ไทยแลนด์ ซีซั่นที่ 7
เดอะวอยซ์ไทยแลนด์ ซีซั่นที่ 7 เป็นรายการเรียลลิตี้โชว์ประกวดร้องเพลงโดย บางกอกมีเดียแอนด์บรอดคาสติง หรือสถานีโทรทัศน์พีพีทีวี ที่ซื้อลิขสิทธิ์รูปแบบรายการมาจากบริษัท ทาลพา ของเนเธอร์แลนด์ เจ้าของรายการเดอะวอยซ์ (The Voice) และเดอะวอยซ์ออฟฮอลแลนด์ (The Voice of Holland) ผลิตรายการโดย เอพีแอนด์เจ โปรดักชั่น และ บริษัท ใจอั้น จำกัด โดยใช้โค้ชร้องเพลงและผู้คัดเลือกผู้เข้าประกวด 4 คน คือ ก้อง - สหรัถ สังคปรีชา, โจอี้ บอย, เจนนิเฟอร์ คิ้ม และป๊อบ - ปองกูล สืบซึ้ง และเป็นฤดูกาลแรกที่ออกอากาศทางช่องพีพีทีวี และออกอากาศย้อนหลังทางไลน์ทีวี หลังจาก 6 ฤดูกาลก่อนหน้านี้ออกอากาศทางสถานีวิทยุโทรทัศน์ไทยทีวีสีช่อง 3 ทั้งหมด ออกอากาศทุกวันจันทร์ เวลา 20:15 – 22:00 น. โดยเริ่มออกอากาศครั้งแรกในวันที่ 19 พฤศจิกายน พ.ศ. 2561
โค้ชในซีซั่นนี้ประกอบไปด้วยโค้ชที่มาจากซีซั่นที่แล้ว 2 คน ได้แก่ โค้ชก้อง - สหรัถ สังคปรีชา และโค้ชโจอี้ บอย รวมทั้งการกลับมาทำหน้าที่โค้ชในรายการนี้อีกครั้งของ เจนนิเฟอร์ คิ้ม และมีการเปิดตัวโค้ชคนใหม่คือ โค้ชป๊อบ - ปองกูล สืบซึ้ง
เดอะวอยซ์ไทยแลนด์ ซีซั่น 7 มีการเพิ่มกติกาใหม่ในรอบ Blind Audition เข้าไป คือ Blocked Button ซึ่งเป็นปุ่มที่สามารถบล็อกเก้าอี้โค้ชท่านอื่นไม่ให้หันมาเลือกผู้เข้าแข่งขันคนเดียวกัน และสามารถใช้ได้ถึง 2 ครั้ง โดยผู้เข้าแข่งขันจะไม่สามารถเลือกโค้ชที่ถูกบล็อกเก้าอี้ได้ กติกานี้จึงสร้างมาเพื่อสร้างความร้าวฉานให้กับโค้ช
สัปดาห์ที่ 1 ออกอากาศเมื่อวันที่ 19 พฤศจิกายน พ.ศ. 2561
โชว์โค้ช - คนไม่เข้าตา
สัปดาห์ที่ 2 ออกอากาศเมื่อวันที่ 26 พฤศจิกายน พ.ศ. 2561
สัปดาห์ที่ 3 ออกอากาศเมื่อวันที่ 3 ธันวาคม พ.ศ. 2561
สัปดาห์ที่ 4 ออกอากาศเมื่อวันที่ 10 ธันวาคม พ.ศ. 2561
สัปดาห์ที่ 5 ออกอากาศเมื่อวันที่ 17 ธันวาคม พ.ศ. 2561
สัปดาห์ที่ 6 ออกอากาศเมื่อวันที่ 24 ธันวาคม พ.ศ. 2561
เครือข่ายอุทยานธรณีโลก
เครือข่ายอุทยานธรณีโลก () คือแผนงานที่องค์การศึกษา วิทยาศาสตร์ และวัฒนธรรมแห่งสหประชาชาติหรือยูเนสโก จัดตั้งขึ้นเมื่อปี พ.ศ. 2541 โดยมีจุดระสงค์เพื่อส่งเสริมและอนุรักษ์มรดกทางธรณีวิทยาของโลก ตลอดจนสนับสนุนการวิจัยและพัฒนาอย่างยั่งยืนของชุมชนที่เกี่ยวข้อง
ในส่วนของประเทศไทย องค์การยูเนสโกได้ประกาศให้เป็นอุทยานธรณีสตูล เป็นอุทยานธรณีโลกแห่งแรกของประเทศในปี พ.ศ. 2561
ผู้บริหารสูงสุดเขตบริหารพิเศษฮ่องกง
ผู้บริหารสูงสุดแห่งเขตบริหารพิเศษฮ่องกง เป็นตัวแทนของเขตบริหารพิเศษฮ่องกงและเป็นหัวหน้ารัฐบาลฮ่องกง ตั้งขึ้นเพื่อแทนที่ผู้สำเร็จราชการแห่งฮ่องกงในฐานะตัวแทนของพระมหากษัตริย์ในระหว่างภายใต้การปกครองของสหราชอาณาจักร
โพแทสเซียมไบทาร์เทรต
โพแทสเซียมไบทาร์เทรต () หรือ ครีมทาร์ทาร์ (cream of tartar) เป็นเกลือกรดโพแทสเซียมของกรดทาร์ทาริก มีสูตรเคมีคือ KCHO ลักษณะเป็นของแข็งสีขาวหรือผลึกไม่มีสี ไม่มีกลิ่น มีรสเปรี้ยวเล็กน้อย โพแทสเซียมไบทาร์เทรตเป็นผลิตผลพลอยได้จากการหมักน้ำองุ่นเพื่อทำไวน์ ในทางอาหารใช้เป็นสารให้ความคงตัว สารป้องกันการจับเป็นก้อน สารให้ความข้นเหนียวและเป็นส่วนผสมในผงฟู นอกจากนี้ยังสามารถผสมกับน้ำส้มสายชูหรือน้ำมะนาว ใช้เป็นสารทำความสะอาดเครื่องโลหะได้
ไทยลีก 4 ฤดูกาล 2561 – โซนภาคใต้
ไทยลีก 4 ฤดูกาล 2561 โซนภาคใต้ เป็นส่วนหนึ่งของการแข่งขันไทยลีก 4 ฤดูกาล 2561 ซึ่งเป็นการแข่งขันในระดับที่ 4 ในระบบลีกของฟุตบอลไทย และเป็นการแข่งขันฤดูกาลที่ 10 นับตั้งแต่ก่อตั้งลีกภูมิภาคในปี พ.ศ. 2552
ฤดูกาล 2561 มี 8 สโมสรเข้าแข่งขันในโซนภาคใต้ ได้แก่
หมายเหตุ:
สถิตินับถึงวันที่ 25 สิงหาคม พ.ศ. 2561 ซึ่งเป็นวันสุดท้ายของการแข่งขันในโซนภาคใต้
ในการแข่งขันไทยลีก 4 โซนภาคตะวันออกมีการทำแฮตทริกเกิดขึ้น 2 ครั้ง ได้แก่
เจ้าหญิงเอลิซาเบธแห่งยูโกสลาเวีย
เจ้าหญิงเอลิซาเบธแห่งยูโกสลาเวีย () ประสูติเมื่อวันที่ 7 เมษายน 2479 ณ เบลเกรด ประเทศเซอร์เบีย เป็นพระธิดาพระองค์สุดท้องและพระองค์เดียวใน เจ้าชายพอลแห่งยูโกสลาเวีย กับ เจ้าหญิงโอลกาแห่งกรีซและเดนมาร์ก เป็นพระนัดดาใน เจ้าชายนิโคลัสแห่งกรีซและเดนมาร์ก พระราชปนัดดาใน พระเจ้าจอร์จที่ 1 แห่งกรีซ เป็นพระภาคิไนยใน เจ้าหญิงเอลิซาเบธแห่งกรีซและเดนมาร์ก ซึ่งเป็นพระมารดาทูลหัวของพระองค์ และ เจ้าหญิงมารีนา ดัชเชสแห่งเคนต์ เป็นพระญาติชั้นที่ 1 ใน เจ้าชายเอ็ดเวิร์ด ดยุกแห่งเคนต์ เจ้าหญิงอเล็กซานดรา เดอะออนะระเบิล เลดีโอกิลวี เจ้าชายไมเคิลแห่งเคนต์ ด้านการศึกษา ทรงได้รับการศึกษาในเคนยาที่สหราชอาณาจักรและสวิตเซอร์แลนด์ ในที่สุดทรงศึกษาประวัติศาสตร์ของศิลปะในปารีส ทรงสามารถรับสั่งภาษาอังกฤษ , ฝรั่งเศส , สเปน , อิตาลีและเซอร์เบียได้
เจ้าหญิงเอลิซาเบธ ทรงเสกสมรสครั้งแรกกับ ฮาร์วาร์ด โออเซ็นเบิร์ก ในปี 2504 มีพระบุตร 2 คน คือ
ก่อนจะหย่าร้างในปี 2506 และเสกสมรสครั้งที่ 2 กับ นีล บัลโฟร์ เมื่อวันที่ 23 กันยายน 2512 และหย่าจากกันในเดือนพฤศจิกายน 2521 มีพระบุตร 1 คน คือ
และเสกสมรสครั้งที่ 3 กับ มานูเอล อูโลอา อีเลียส ในปี 2530 และหย่าจากกันในปี 2532 ไม่มีพระบุตร
ริซ อาห์เมด
ริซ อาห์เมด (อังกฤษ: Riz Ahmed) เกิดเมื่อวันที่ 1 ธันวาคม ค.ศ. 1982 เป็นศิลปินชาวอังกฤษ-ปากีสถาน เกิดที่เมืองลอนดอน ประเทศอังกฤษ โดยเป็นทั้งนักแสดง นักร้องแรป และนักกิจกรรม รู้จักด้วยอีกชื่อในวงการ คือ ริซ เอ็มซี (Riz MC) โดยชื่อตอนเกิด ชื่อ ริซวาน อาห์เมด (Rizwan Ahmed)
ประวัติการแสดง ริซ ชนะรางวัลเอ็มมี โดยริซเคยได้รับเสนอชื่อเข้ารับรางวัลต่าง ๆ มากมาย อาทิ รางวัลโกลเดนโกลบ 1 ครั้ง รางวัล BIFA (British Inpedendent Film Awards) 3 ครั้ง รางวัล Screen Actors Guild Award 1 ครั้ง และรางวัลเอ็มมีถึง 2 ครั้งด้วยกัน
ด้านการศึกษา ริซ จบการศึกษาระดับปริญญาตรีจากมหาวิทยาลัยออกซฟอร์ด สาขาปรัชญาการเมืองและเศรษฐศาสตร์ ในปี ค.ศ. 2004 หลังจากนั้นได้เข้าศึกษาด้านการแสดงที่โรงเรียน Central School of Speech and Drama ที่ University of Lon ในกรุงลอนดอน[https://www.imdb.com/name/nm1981893/bio ]
ผลงานด้านภาพยนตร์ของริซ ได้แก่ The Road to Guantanamo (2006), Shifty (2008), Rage (2009), Centurion (2010), Four Lions (2011), Black Gold (2011), Trishna (2012), III Manors (2012), The reluctant Fundamentalist (2013), Closed Circuit (2013), Nightcrawler (2014), Rogue One: A Star Wars Story (2016), Jason Bourne (2016), City of Tiny Lights (2016), Una (2017), Venom (2018) และ The Sisters Brothers (2018)
จอห์น ฮอลแลนด์ โรส
จอห์น ฮอลแลนด์ โรส () เป็นนักประวัติศาสตร์ชาวอังกฤษ เกิดเมื่อ 28 มิถุนายน 1985 และเสียชีวิตเมื่อ 3 มีนาคม 1942 เขาเคยได้รับตำแหน่ง Vere Harmsworth Professor of Imperial and Naval History ที่มหาวิทยาลัยแคมบริดจ์ระหว่างปี 1919 ถึง 1934 ซึ่งออกมาจากการเกษียณอายุ เขาเขียนหนังสือประวัติศาสตร์เรื่อง "The Development of the European Nations" รวมถึงยังเขียนเรื่องชีวประวัติของ วิลเลียม พิตต์ ผู้เยาว์ และ นโปเลียน โบนาปาร์ต และงานเขียนเกี่ยวกับประวัติศาสตร์อีกมากมาย
สหพันธ์จักรยานสากล
สหพันธ์จักรยานสากล () เป็นองค์การที่ทำหน้าที่บริหารกิจการกีฬาจักรยาน โดยเป็นผู้กำหนดระเบียบข้อบังคับ กำหนดกติกาการแข่งขันจักรยานและดูแลควบคุมกีฬาจักรยานให้ดำเนินไปอย่างมีระเบียบและถูกต้อง มีสำนักงานใหญ่อยู่ที่เมืองแอกล์ ประเทศสวิตเซอร์แลนด์
เกาะเซามีแกล
เซามีแกล () เป็นเกาะที่ใหญ่ที่สุดและมีประชากรมากที่สุดในหมู่เกาะอะโซร์สของโปรตุเกส เกาะนี้มีพื้นที่ทั้งหมด และมีประชากรประมาณ 140,000 คน ซึ่ง 45,000 คนอาศัยอยู่ใน Ponta Delgada ซึ่งเป็นเมืองที่ใหญ่ที่สุดในเกาะนี้
ชื่อเซามีแกลของเกาะนี้แปลว่า "เซนต์มีคาเอล" ซึ่งหมายถึง อัครทูตสวรรค์มีคาเอล และเกาะนี้มีชื่อเล่นว่าเกาะสีเขียว ()
โตโยต้า ลีกคัพ รอบชิงชนะเลิศ 2561
ฟุตบอล โตโยต้า ลีกคัพ รอบชิงชนะเลิศ 2561 เป็นนัดชิงชนะเลิศของ โตโยต้า ลีกคัพ 2561, เป็นฤดูกาลที่ 9 ของฟุตบอลถ้วยลำดับที่สองของการแข่งขันฟุตบอลไทยซึ่งจัดการแข่งขันขึ้นโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงสนามที่ สนามกีฬาธรรมศาสตร์ รังสิต ใน ปทุมธานี, ประเทศไทย เมื่อวันที่ 20 ตุลาคม พ.ศ. 2561, เป็นการโคจรมาพบกันระหว่าง สิงห์ เชียงราย ยูไนเต็ด ทีมยักษ์ใหญ่จาก ภาคเหนือ และ บางกอกกล๊าส ทีมยักษ์ใหญ่จาก โซนกรุงเทพมหานครและปริมณฑล ของประเทศไทย.
ผู้ช่วยผู้ตัดสิน:
ผู้ตัดสินที่ 4:
ผู้ควบคุมการแข่งขัน:
ผู้ประเมินผู้ตัดสิน:
โจน ฟอนเทน
โจน เดอ โบวัวร์ เดอ ฮาวิลแลนด์ (; 22 ตุลาคม ค.ศ. 1917 – 15 ธันวาคม ค.ศ. 2013) หรือชื่อในวงการคือ โจน ฟอนเทน () เป็นนักแสดงชาวอเมริกันที่เกิดในประเทศญี่ปุ่น เป็นที่รู้จักอย่างดีจากบทบาทการแสดงในช่วงภาพยนตร์ฮอลลีวูดยุคคลาสสิก ฟอนเทนมีผลงานภาพยนตร์กว่า 45 เรื่อง ตลอดห้าทศวรรษในอาชีพการแสดง เธอเป็นน้องสาวของนักแสดงหญิง โอลิเวีย เดอ ฮาวิลแลนด์
ฟอนเทนเกิดในโตเกียวโดยอาศัยอยู่กับพ่อแม่ซึ่งเป็นชาวบริติช ต่อมาย้ายไปอยู่ในรัฐแคลิฟอร์เนียก่อนที่เธอจะอายุครบสองขวบ เธอย้ายไปที่นั้นพร้อมกับแม่ของเธอ ลิเลียน ฟอนเทน และพี่สาว โอลิเวีย เดอ ฮาวิลแลนด์ หลังจากพ่อแม่ของเธอหย่าร้างกัน ฟอนเทนเป็นโรคโลหิตจางตั้งแต่ยังเด็ก ทำให้ร่างกายของเธอแย่ลงเพราะสุขภาพไม่แข็งแรง แต่อาการก็ดีขึ้นเมื่อเธอเริ่มเข้าสู่ในช่วงวัยรุ่น หลังจากอาศัยอยู่ในญี่ปุ่นและเข้าเรียนที่นั้นเป็นระยะเวลาสั้น ๆ เธอเริ่มแสดงในปี ค.ศ. 1935 ในภาพยนตร์เรื่อง "โนมอร์เลดีส์" โดยใช้ชื่อ "โจน เบอร์ฟิลด์" เป็นเครดิตเพียงเรื่องเดียว ต่อมาเซ็นสัญญากับอาร์เคโอพิกเจอส์ และมีบทบาทสำคัญครั้งแรกในภาพยนตร์เรื่อง "เดอะแมนฮูฟาวฮิมเซลฟ์" (1937)
ความก้าวหน้าทางอาชีพของเธอเริ่มดีขึ้น หลังจากได้รับบทนำในภาพยนตร์เรื่อง "รีเบกกา" (1940) ของผู้กำกับอัลเฟรด ฮิตช์ค็อก ซึ่งทำให้เธอได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยมเป็นครั้งแรก จากการถูกเสนอชื่อเข้าชิง 3 ครั้ง ปีถัดมา เธอได้รับรางวัลออสการ์จากการแสดงในภาพยนตร์เรื่อง "ซัสพิชชัน" (1941) และได้เข้าชิงออสการ์อีกครั้งเป็นครั้งที่สามจากภาพยนตร์เรื่อง "เดอะคอนสแทนนิมฟ์" (1943) ส่วนใหญ่เธอปรากฏตัวในภาพยนตร์ดราม่าตลอดในช่วงคริสต์ทศวรรษ 1940 รวมไปถึงภาพยนตร์ "เลตเตอร์ฟอร์มแอนอันโนว์วูแมน" (1948) ในทศวรรษต่อมา เธอหันไปแสดงละครเวทีและโทรทัศน์ และปรากฏตัวในภาพยนตร์น้อยลงในช่วงคริสต์ทศวรรษ 1960 ภาพยนตร์เรื่องสุดท้ายของเธอที่ถ่ายทำจนเสร็จคือเรื่อง "เดอะวิชเชส" (1966)
ชีวิตส่วนใหญ่ในช่วงกลางและปั้นปลายของเธอ ฟอนเทนมีส่วนร่วมในรายการวิทยุ, โทรทัศน์ และละครเวที เธอเขียนอัตชีวประวัติเรื่อง "โนเบดออฟโรสเซส" ในปี ค.ศ. 1978 เธอยังคงรับงานแสดงต่อไป จนถึงในปี ค.ศ. 1994 ฟอนเทนเป็นนักแสดงเพียงคนเดียวที่ได้รับรางวัลออสการ์จากการแสดงในภาพยนตร์ของฮิตช์ค็อก นอกจากนี้ เธอและพี่สาวยังคงเป็นพี่น้องเพียงคู่เดียวที่ชนะรางวัลออสการ์ในสาขานักแสดงนำ
ญะมาล คอชุกญี
ญะมาล อะห์มัด คอชุกญี (; 13 ตุลาคม ค.ศ. 1958 – 2 ตุลาคม ค.ศ. 2018) เป็นนักข่าว นักเขียนชาวซาอุดีอาระเบีย อดีตเคยเป็นผู้จัดการทั่วไปและบรรณาธิการบริหารของAl-Arab News Channel
เมื่อวันที่ 2 ตุลาคม ค.ศ. 2018 คอชุกญีได้เดินทางไปยังสถานกงสุลซาอุดีอาระเบียในอิสตันบูล แต่ไม่ได้ออกจากอาคาร Amid news ได้รายงานว่าเขาถูกฆาตกรรมและถูกแยกชิ้นส่วนอวัยวะภายในสถานกงสุล ต่อมาเจ้าหน้าที่ชาวซาอุดีอาระเบียและชาวตุรกีได้เดินทางไปตรวจสอบภายในสถานกงสุลเมื่อวันที่ 15 ตุลาคม ในเบื้องต้นรัฐบาลของซาอุดีอาระเบียได้ออกมาปฎิเสธการเสียชีวิตของเขา โดยอ้างว่าคอชุกญีได้ออกจากอาคารไปแล้วและยังมีชีวิตอยู่ จนเมื่อวันที่ 20 ตุลาคม จึงได้ออกมายอมรับว่า คอชุกญีได้เสียชีวิตภายในสถานกงสุลจากการถูกรัดคอตายหลังมีการต่อสู้เกิดขึ้น
เฮ มัน โชว์ Golden Tambourine
เฮ มัน โชว์ Golden Tambourine เป็นรายการโทรทัศน์ประเภทวาไรตี้แข่งขันทำโชว์ ซึ่งบริษัท เซ้นส์ เอนเตอร์เทนเมนท์ จำกัด ซื้อลิขสิทธิ์จาก CJ E&M ของประเทศเกาหลีใต้ นำมาทำในรูปแบบของประเทศไทย ดำเนินรายการโดยทีม T4 ซึ่งประกอบด้วย เอกกี้ - เอกชัย เอื้อสังคมเศรษฐ, ซานิ - นิภาภรณ์ ฐิติธนการ, ฟรอยด์ - ณัฏฐพงษ์ ชาติพงษ์ และ เป็กกี้ ศรีธัญญา ออกอากาศทุกวันเสาร์ เวลา 18:20 น. ทางช่อง 7 เอชดี ออกอากาศครั้งแรกเมื่อวันที่ 3 กุมภาพันธ์ พ.ศ. 2561
คะแนนจะมาจากผู้ชมในสตูดิโอ 100 คน และก่อนเริ่มโชว์ ทั้งสองทีมจะมีพื้นที่การแสดงเท่ากัน โดยแบ่งออกเป็น 4 รอบ ดังนี้
เป็นศึกร้องคู่ Duo ให้ทั้ง 2 ทีม จะต้องตัวแทนทำโชว์ทีมละ 2 คน มาทำโชว์แข่งขันกัน ทีมที่ได้คะแนนจากผู้ชมในสตูดิโอน้อยกว่า กำแพงจะเลื่อนไปหาทีมนั้น 1 บล็อก
เป็นศึกร้องเดี่ยว Solo ทั้ง 2 ทีม จะต้องส่งตัวแทนทำโชว์ทีมละ 1 คน มาทำโชว์แข่งขันกัน ทีมที่ได้คะแนนจากผู้ชมในสตูดิโอน้อยกว่า กำแพงจะเลื่อนไปหาทีมนั้น 1 บล็อก
เป็นศึกชิง Bonus Card ทั้ง 2 ทีมจะต้องทำโชว์แข่งขันกันในการร้องเพลงคาราโอเกะ ทีมที่ได้คะแนนจากผู้ชมในสตูดิโอน้อยกว่า กำแพงจะเลื่อนไปหาทีมนั้น 2 บล็อก และทีมที่มีพื้นที่การแสดงมากกว่าจะได้รับ Bonus Card ซึ่งเป็นแขกรับเชิญที่จะมาสร้างสีสันในโชว์สุดท้าย แต่ถ้าทั้ง 2 ทีมมีพื้นที่การแสดงเท่ากัน ทั้งสองทีมจะได้รับ Bonud Card ไปทั้งคู่
เป็นศึกชิงแทมโบรีนทองคำ ทั้ง 2 ทีมจะต้องทำโชว์แข่งขันกัน ทีมที่ได้คะแนนจากผู้ชมในสตูดิโอมากกว่าจะได้รับแทมโบรีนทองคำไป
สุพาพอน สมวิจิด
สุพาพอน สมวิจิด () เป็นนางแบบชาวลาวและเป็นผู้ชนะเลิศในการประกวดความงามมิสยูนิเวิร์สลาว 2017 และเป็นตัวแทนประเทศลาวในนางงามจักรวาล 2017
สุพาพอนเกิดที่ปากเซ แขวงจำปาศักดิ์ ประเทศลาว เมื่อ 7 ตุลาคม 1997 และศึกษาที่มหาวิทยาลัยแห่งชาติลาวในคณะบริหารธุรกิจ
ในปี 2017 สุพาพอน สมวิจิด ชนะเลิศในการประกวดมิสยูนิเวิร์สลาว 2017 ที่จัดอยู่ที่หอประชุมแห่งชาติลาวที่เวียงจันทน์ ในวันที่ 26 สิงหาคม 2017 และเป็นตัวแทนประเทศลาวคนแรกในนางงามจักรวาล 2017
โอลิเวีย เดอ ฮาวิลแลนด์
คุณหญิงโอลิเวีย แมรี เดอ ฮาวิลแลนด์, ดีบีอี (; เกิด 1 กรกฎาคม ค.ศ. 1916) เป็นนักแสดงชาวอเมริกัน เกิดในประเทศญี่ปุ่นมาอยู่กับพ่อแม่ชาวบริติช อาชีพการแสดงของเธอมีช่วงยาวนานตั้งแต่ปี ค.ศ. 1935 ถึง 1988 เธอปรากฏอยู่ในภาพยนตร์ 49 เรื่อง และเป็นหนึ่งในดาราชั้นนำในยุคทองของภาพยนตร์ฮอลลีวูดยุคคลาสสิก น้องสาวของเธอคือนักแสดงหญิง โจน ฟอนเทน
เดอ ฮาวิลแลนด์ มีชื่อเสียงจากการแสดงคู่กับเออร์รอล ฟลินในภาพยนตร์ผจญภัยเรื่อง "กัปตันบลัด" (1935) และ "โรบินฮู้ด จอมโจรผจญภัย" (1938) หนึ่งในบทบาทของเธอที่เป็นที่รู้จักอย่างดีคือบทเมลานี แฮมมิลตัน ในภาพยนตร์คลาสสิกเรื่อง "วิมานลอย" (1939) เดอ ฮาวิลแลนด์ เลิกรับบทสาวไร้เดียงสาในช่วงคริสต์ทศวรรษที่ 1940 และหลังจากนั้นเธอก็ได้รับรางวัลจากการแสดงใน "ทูอีชฮิสโอน" (1946), "เดอะสเนกพิตบูลล์" (1948) และ "เดอะแอเรส" (1949) รวมไปถึง 2 รางวัลออสการ์ เธอยังประสบความสำเร็จในการทำงานบนละครเวทีและโทรทัศน์ เดอ ฮาวิลแลนด์เคยอาศัยอยู่ในปารีสตั้งแต่คริสต์ทศวรรษ 1950 และได้รับรางวัลเชิดชูอันทรงเกียรติมากมาย เช่น เหรียญศิลปินดีเด่นแห่งชาติจากสหรัฐ เครื่องอิสริยาภรณ์เลฌียงดอเนอร์ และได้รับพระราชทานให้มีคำนำหน้านามว่าเดมจากจักรวรรดิบริติช
เขมิกา สุขประสงค์ดี
เขมิกา สุขประสงค์ดี ชื่อเล่น เป๊ป นักแสดงหญิงชาวไทย (เกิดวันที่ 11 กันยายน พ.ศ. 2529) การศึกษาโรงเรียนมัธยม โรงเรียนมาแตร์เดอีวิทยาลัย จบจากปริญญาตรี มหาวิทยาลัยกรุงเทพ เริ่มเข้าวงการบันเทิง รองอันดับ 1 ราชินีช้างปี พ.ศ. 2549 นอกจากนั้นเธอเองยังโดดร่วมประกวดในเวที I'm Fat So What ต่อมาเป็นนักแสดงเต็มตัวมีผลงานเรื่องแรก รักต้องอ้วน ปี พ.ศ. 2546 ต่อมาเริ่มผลงานละครต่อเนื่องจนเป็นนักแสดงมีความสามารถทำให้รู้ เป๊ป เขมิกา สุขประสงค์ดี นักแสดงชื่อดัง
รายชื่อเครื่องอิสริยาภรณ์แอฟริกาใต้
ตารางข้างล่างนี้แสดงเครื่องอิสริยาภรณ์แอฟริกาใต้ฝ่ายพลเรือน. ประธานาธิบดีแอฟริกาใต้ ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.
สหภาพแอฟริกาใต้ ถือกำเนิดภายใต้พระราชบัญญัติแอฟริกาใต้ก็มีผลบังคับใช้ ทำให้ดินแดนมีสถานะเป็นอาณานิคมในพระองค์ ตั้งแต่ ค.ศ. 1910.
ลำดับเกียรติอิสริยาภรณ์ในสมัยอาณานิคม ดังนั้น ผู้ที่ได้รับอิสริยาภรณ์ สามารถใช้ชื่อย่อของอิสริยาภรณ์ต่อท้ายชื่อของตน ตามธรรมเนียมสหราชอาณาจักร และ เครือจักรภพ.
ลำดับเกียรติเครื่องอิสริยาภรณ์ฝ่ายพลเรือนสมัยสหภาพ มีดังนี้:แอฟริกาใต้ เปลี่ยนสถานะการปกครองจากอาณาจักรในเครือจักรภพเป็นสาธารณรัฐเครือจักรภพ เมื่อ ค.ศ. 1961 แม้จะลาออกจากความเป็นสมาชิกกลุ่มประเทศเครือจักรภพ.
ช่วงทศวรรษที่ 1960 ถึง 1970, รัฐบาลได้มีการปรับลำดับเกียรติเครื่องอิสริยาภรณ์ โดยรวมเหรียญกล้าหาญ และ เหรียญเกียรติคุณ เป็นส่วนหนึ่งของลำดับเกียรติ:
ในช่วงทศวรรษที่ 1980 ได้มีการปรับลำดับเกียรติเครื่องอิสริยาภรณ์. โดยผนวกรวม "อิสริยาภรณ์แห่งชาติ", และ อิสริยาภรณ์สูงสุด 5 อิสริยาภรณ์ ที่สถาปนาขึ้นใหม่ เมื่อ ค.ศ. 1986. ค.ศ. 1994 ได้มีการยกเลิกบางอิสริยาภรณ์ ภายหลังสิ้นสุดยุค "การถือผิว" และ กลับเข้าเป็นสมาชิกเครือจักรภพอีกครั้ง:เหรียญกล้าหาญสหภาพแอฟริกาใต้ สถาปนาเมื่อ ค.ศ. 1939 สำหรับ มอบให้กับผู้ที่มีความกล้าหาญขั้นสูงสุด ในระหว่างการป้องกันพลเรือน และ ปฏิบัติการช่วยเหลือในภาวะสถานการณ์ฉุกเฉิน.
มีสองประเภท (ทอง และ เงิน) ประกอบแพรสีน้ำเงินของสีส้ม. จนถึง 31 พฤษภาคม ค.ศ. 1961 ภายหลังการเข้าสู่การปกครองแบบสาธารณรัฐ.
เหรียญอิสริยาภรณ์โวลท์เมดสำหรับความกล้าหาญ ในสมัยสาธารณรัฐ, แทน เหรียญกล้าหาญ พระราชสหภาพแอฟริกาใต้. สถาปนาเมื่อ ค.ศ. 1970 จนถึง ค.ศ. 1988, แทนที่ด้วย กางเขนโวลท์เมดสำหรับความกล้าหาญ.
กางเขนโวลท์เมดสำหรับความกล้าหาญ (WD) สถาปนาเมื่อ ค.ศ. 1988, แทน เหรียญอิสริยาภรณ์โวลท์เมด มีสองประเภท (ทอง และ เงิน) ประกอบแพรสีน้ำเงินของสีส้ม. ในปี ค.ศ. 2002 ได้มีการยกเลิกกางเขนโวลท์เมด.
Nkwe (เสือดาว) เหรียญอิสริยาภรณ์กล้าหาญ สำหรับ ผู้ที่มีความกล้าหาญในระหว่างปฏิบัติการทางทหาร แทนอิสริยาภรณ์เดิม "Honoris Crux Decorations" ค.ศ. 2003.
มีสามชั้น ได้แก่:
The three Protea เหรียญอิสริยาภรณ์เกียรติคุณสำหรับผู้นำหน่วย, ผู้กระทำความดีความชอบในระหว่างปฏิบัติการทางทหาร แทนอิสริยาภรณ์เดิม เหรียญอิสริยาภรณ์ดาวกางเขนใต้, เหรียญดาวกางเขนใต้ และ เหรียญเกียรติคุณทหาร.
มีสามชั้น ได้แก่:
ลำดับเกียรติอิสริยาภรณ์ในสมัย เครื่องอิสริยาภรณ์บางชนิดยังมีคงสถานะ ภายหลังการเลือกตั้งแบบหลากชนชาติภายใต้ระบบประชาธิปไตยเป็นครั้งแรกในปี ค.ศ. 1994. เช่น รางวัลกีฬา ได้มีการเปลี่ยนชื่อใหม่. อิสริยาภรณ์ใหม่ เริ่มบังคับใช้ตั้งแต่ ค.ศ. 2002, เป็นส่วนหนึ่งของสัญลักษณ์สำคัญของชาติ. ดังนี้:
เบปีโคลอมโบ
เบปีโคลอมโบ () เป็นภารกิจสำรวจดาวพุธจากความร่วมมือขององค์การอวกาศยุโรป (ESA) กับองค์การสำรวจอวกาศญี่ปุ่น (JAXA) โดยประกอบไปด้วยดาวเทียมสองดวงได้แก่ Mercury Planetary Orbiter (MPO) และ Mio (Mercury Magnetospheric Orbiter, MMO) โดยได้ถูกปล่อยสู่อวกาศเมื่อวันที่ 20 ตุลาคม พ.ศ. 2561 เวลา 1.45 น. (UTC) และมีกำหนดเข้าสู่วงโคจรของดาวพุธในเดือนธันวาคม พ.ศ. 2568 โดยจะเดินทางไปสำรวจสนามแม่เหล็กชั้นแม็กนีโตสเฟียร์ และส่วนประกอบภายในของดาวพุธ ซึ่งทั้งสองลำมีอายุการใช้งาน 1 ปีและพร้อมต่ออายุใช้งานได้อีก 1 ปี
การทวีกำลังแรงขึ้นอย่างรวดเร็ว
การทวีกำลังแรงขึ้นอย่างรวดเร็ว () เป็นภาวะทางอุตุนิยมวิทยาที่เกิดขึ้นเมื่อพายุหมุนเขตร้อนได้ทวีกำลังแรงขึ้นอย่างรวดเร็วภายในช่วงระยะเวลาสั้น ๆ โดยศูนย์เฮอร์ริเคนแห่งชาติสหรัฐ นิยามการทวีกำลังแรงขึ้นอย่างรวดเร็วนี้ว่า เป็นการเพิ่มขึ้นของความเร็วลมสูงสุดต่อเนื่องของพายุหมุนเขร้อน ที่เพิ่มขึ้นอย่างน้อย 30 นอต (55 กม./ชม. หรือ 35 ไมล์/ชม.) ภายในช่วงเวลา 24 ชั่วโมง
ในการที่จะมีการทวีกำลังแรงขึ้นอย่างรวดเร็วเกิดขึ้นได้นั้น จำเป็นต้องมีเงื่อนไขหลายเงื่อนไขเกิดขึ้นพร้อมกัน ประการแรกคือ อุณหภูมิพื้นผิวน้ำทะเล จะต้องอบอุ่นอย่างสุดขีด (ประมาณหรือมากกว่า 30 องศาเซลเซียส หรือ 86 องศาฟาเรนไฮน์) และน้ำที่มีอุณหภูมินี้จะต้องมีช่วงความลึกอย่างเพียงพอ ดังนั้นคลื่นจึงจะไม่หมุนวนพาเอาน้ำที่เย็นกว่าด้านล่างขึ้นมาที่พื้นผิว ประการที่สองคือ ลมเฉือน จะต้องมีความรุนแรงต่ำ ซึ่งเมื่อลมเฉือนมีความรุนแรงสูง การพาความร้อนและการไหลเวียนของพายุหมุนเขตร้อนจะถูกทำให้กระจายออกไปได้ ประการสุดท้ายคือ อากาศแห้ง อากาศแห้งนั้นสามารถจำกัดการทวีกำลังของพายุหมุนเขตร้อนได้
ตามปกติแล้ว แอนไทไซโคลนในบรรยากาศชั้นบนของโทรโพสเฟียร์เหนือพายุจะต้องมีพฤติกรรมที่ดีด้วย คือ เมื่อความกดอากาศต่ำอย่างสุดขีดที่พื้นผิวพัฒนาขึ้น อากาศจะต้องลอยสูงขึ้นอย่างรวดเร็วภายในกำแพงตาของพายุ และแอนไทไซโคลนที่อยู่ที่บรรยากาศชั้นบน จะต้องช่วยให้ช่องของอากาศนี้พัดอากาศออกจากพายุหมุนได้อย่างมีประสิทธิภาพ ส่วนหอคอยความร้อน (Hot towers) ก็มีส่วนเกี่ยวข้องกับการทวีกำลังแรงขึ้นอย่างรวดเร็วของพายุหมุนเขตร้อนด้วยเช่นกัน แม้ว่าจะมีการวินิจฉัยแล้วว่าเป็นความสามารถที่แตกต่างกันของแต่ละแอ่งพายุ
ศูนย์เฮอร์ริเคนแห่งชาติสหรัฐเคยเรียกการทวีกำลังแรงขึ้นอย่างรวดเร็วนี้ว่า "rapid deepening" หรือ "การแรงขึ้นอย่างรวดเร็ว" ของพายุหมุนเขตร้อน โดยนิยามว่า เป็นการลดลงของความกดอากาศที่ศูนย์กลาง 42 มิลลิบาร์ (1.240 นิ้วปรอท) ในช่วงระยะเวลา 24 ชั่วโมง อย่างไรก็ตาม ได้มีการเปลี่ยนคำนิยามใหม่ คือ เป็นการเพิ่มขึ้นของความเร็วลมสูงสุดต่อเนื่องของพายุหมุนเขร้อน ที่เพิ่มขึ้นอย่างน้อย 30 นอต (55 กม./ชม. หรือ 35 ไมล์/ชม.) ภายในช่วงเวลา 24 ชั่วโมง